Finlandyjo, Republika Finlandyje (fiń. "Suomi, Suomen Tasavalta"; szw. "Finland, Republiken Finland") – państwo we pōłnocnyj Ojropie, ferajnista Ojropejskij Unije. Granica mo ôd zachodu ze Szwecyjōm a ze Bałtyckym Morzym, ôd pōłnocy ze Norwygijōm a ôd wschodu ze Rusyjōm. Wiynkszość wiyrchu Finlandyje to sōm niziny ze młodōm polodowcowōm rzezōm. Naturalne zachodnie a połedniowe granice Finlandyje wyznaczajōm Botnicko a Fińsko Zatoka, miyndzy kerymi rozćōngo sie poprzecinane ćōngōma wzniysiyń morynowych Fińske Pojezierze ze 60 tyś. jezior. Jeziora zajmujōm 18,8 tys km², fest liczne sōm barzouy a torfowiska. We postrzodkowyj tajli kraju uksztołtowaniy terynu mo cechy połedniowych pojezierzō a wyżynōw, kere sōm rozlygowane na pōłnocy. Na pōłnoc ôd Podbiygōnowygo Koła je Fińsko Lapōnijo, kero je przedgōrzym Skandynawskich Gōrōw. Lynijo szkerowygo wybrzeżo je silniy rozwiniynto, mockōm małych wysepek.